ཞིབ་ཏུ་བསམས་ན།སྤྱིར་བཏང་ཚོང་དམག་ཞེས་དུས།སྒོ་ཁྲལ་སྤར་རྒྱུ་དེ་ཕྱིའི་རྣམ་པ་ཙམ་ལས་མིན་ལ།དོན་གྱི་ཕོག་ས་དེ་མིའི་སེམས་ཁམས་ཡིན།བཤད་སྟངས་གཞན་ཞིག་གིས་བཤད་ན།སེམས་ཁམས་འཐབ་འཁྲུག་ཅིག་ཡིན།ཨ་རྒྱའི་ཚོང་དམག་ཁྲོད་སེམས་ཁམས་ལ་ཐེབས་པའི་ཕན་ནུས་དེ་ཚོང་དམག་རང་ངོས་ལས་ཀྱང་ཆེ།ཚོང་དམག་གིས་མི་མང་གི་སེམས་སུ་དངངས་སྐྲག་ཅིག་བསླངས་ཡོད་པས།དངངས་སྐྲག་དེ་ལས་བྱུང་བའི་ཤུགས་རྐྱེན་ཚོང་ར་དང་ཁྲོམ་ར་ན་མངོན་བསལ་དོད་པོས་མཐོང་ཐུབ།སེམས་ཁམས་ལ་ཕོག་པའི་ཤུགས་རྐྱེན་དེ་འགོག་ཐབས་སུ་རྒྱ་ནག་གཞུང་གིས་གསར་འགྱུར་སྨྱན་བྱེད་ཁག་ལ་བཏང་འཛིན་དང་ཆབས་ཅིག་ཚོང་དམག་གིས་རྒྱ་ནག་གི་དཔལ་འབྱོར་ལ་གནོན་འཚེ་ཆེན་པོ་མེད་ལུགས།དེ་བཞིན་ཕམ་ཁ་ཡོད་ཚད་ཨ་རི་ལ་ཕོག་གིན་ཡོད་ལུགས་ལོག་འགྲེལ་རྒྱག་དོན་ཡང་དེ་ལས་མ་འདས་སོ།